ທະຫານ ສະຫະລັດ ທີ່ຖືກກ່າວຫາວ່າ ສັງຫານ ຄົນອັຟການີສຖານ ຖືກສົ່ງໜີ (ເບິ່ງສະໄລດ໌ກັບວີດີໂອ)
ທະຫານສະະລັດ ທີ່ຖືກສົງໄສວ່າ ເປັນຜູ້ສັງຫານ ພວກພົນລະເຮືອນ ອັຟການິສຖານ ຖືກສົ່ງໄປຍັງຄູເວດ ໂດຍທາງເຮືອບິນ. 
ທະຫານສະຫະລັດຄົນທີ່ຖືກກ່າວຫາວ່າເປັນຜູ້ຍິງຄົນຕາຍຢ່າງບໍ່ເລືອກໜ້າໃນອັຟການິສ ຖານ ໄດ້ຖືກສົ່ງອອກຈາກອັຟການິສຖານ ໂດຍທາງເຮືອບິນແລ້ວ ເຈົ້າໜ້າທີ່ຂັ້ນອາວຸໂສຂອງສະຫະລັດທ່ານນຶ່ງທີ່ບໍ່ແຈ້ງຊື່ໃຫ້ຊາບກ່າວວ່າ ທະຫານຄົນນີ້ ໄດ້ຖືກສົ່ງໂຕໂດຍທາງເຮືອບິນໃນຕອນແລງວັນພຸດວານນີ້ໄປຍັງຄູເວດ ບ່ອນທີ່ກອງທັບ ສະຫະລັດມີສູນກັກຂັງຫຼາຍແຫ່ງນັ້ນ ໂຄສົກປະຈໍາທໍານຽບຫ້າແຈກ່າວວ່າ ທະຫານຄົນນີ້ຖືກສົ່ງອອກຈາກອັຟ ການິສຖານກໍ ແມ່ນເພື່ອເຫັນແກ່ຄວາມປອດໄພຂອງຜູ້ກ່ຽວແລະເພື່ອໃຫ້ຄວາມສະດວກແກ່ພວກເຈົ້າ ໜ້າທີ່ສືບສວນສອບສວນເຂົ້າຫາຜູ້ກ່ຽວໄດ້ ຫລາຍຂຶ້ນແລະໂຄສົກທ່ານນີ້ກ່າວຕໍ່ໄປວ່າ ການສົ່ງທະຫານຄົນນີ້ອອກຈາກອັຟການິສຖານກໍບໍ່ຈໍາເປັນໝາຍຄວາມວ່າການດໍາເນີນ ຄະດີຜູ້ກ່ຽວຈະບໍ່ມີຂຶ້ນໃນປະເທດດັ່ງກ່າວ ໃນຂະນະທີ່ຊາວອັຟການິສຖານຫຼາຍຄົນໄດ້ ຮຽກຮ້ອງມານັ້ນ ສິບເອກທະຫານບົກຄົນນີ້ທີ່ຍັງບໍ່ໄດ້ເປີດເຜີຍຊື່ໃຫ້ຊາບຫລືຍັງບໍ່ທັນຖືກ ຕັ້ງຂໍ້ຫາຢ່າງ ເປັນທາງການເທື່ອນັ້ນ ຖືກກ່າວຫາວ່າເປັນຜູ້ສັງຫານພວກ ຊາວບ້ານທີ່ເປັນພົນລະເຮືອນ 16 ຄົນຢູ່ນອກແຂວງກັນດາຮາໃນວັນອາທິດຜ່ານມານີ້ ລັດຖະມົນຕີປ້ອງກັນປະເທດສະຫະລັດ ທ່ານ Leon Panetta ທີ່ທໍາການຢ້ຽມຢາມ ພາກໃຕ້ຂອງອັຟການິສຖານໃນວັນພຸດວານນີ້ ກ່າວວ່າ ຄວາມຮຸນແຮງຫວ່າງໄວໆມານີ້ ໃນອັຟການິສຖານ ຮວມທັງເລື້ອງທະຫານສະຫະລັດທໍາການເຂັ່ນຂ້າພວກພົນລະເຮືອນ ນັ້ນ ຈະບໍ່ເປັນອຸບປະສັກຂັດຂວາງສະຫະລັດໃນການປະກອບພາລະກິດຂອງຕົນ ຂະ ນະທີ່ທ່ານປາແນັດຕາກ່າວວ່າເຫດການດັ່ງກ່າວໄດ້ສ້າງຄວາມຫຍຸ້ງຍາກຂຶ້ນຢ່າງເລິກເຊິ່ງ ແຕ່ທ່ານກໍເວົ້າວ່າ ມັນບໍ່ສະທ້ອນເຖິງຄວາມປະພຶດຂອງພວກກໍາລັງກຸ່ມເນໂຕ້ໃນທາງລົບ ແຕ່ປະການໃດຖ້າເວົ້າໂດຍຮວມແລ້ວ ປະມານໃນເວລາດຽວກັນ ທີ່ທ່ານປາແນັດຕາເດີນທາງໄປຮອດອັຟການິສຖານນັ້ນ ພວກ ເຈົ້າໜ້າທີ່ກ່າວວ່າ ຄົນອັຟການິສຖານຜູ້ນຶ່ງໄດ້ລັກເອົາລົດ ແລ້ວຂັບເຂົ້າຫາທາງທີ່ຢູ່ນອກ ທາງແລ່ນຂອງສະໜາມບິນ ແລະຕົກລົງໄປໃນຮ່ອງນໍ້າກ່ອນໂຜ່ໂຕອອກມາຈາກລົດທີ່ລຸກ ໄໝ້ເປັນໄຟຄັນນັ້ນ ແລະຜູ້ຕ້ອງສົງໄສຄົນນີ້ໄດ້ເສຍຊີວິດຍ້ອນທົນຕໍ່ພິດບາດແຜບໍ່ໄດ້ ໃນ ເວລາຕໍ່ມາ ກໍາລັງປະສົມກ່າວວ່າ ທະຫານຂອງກຸ່ມເນໂຕ້ຄົນນຶ່ງໄດ້ຮັບບາດເຈັບໃນເຫດ ລັກລົດຄັນດັ່ງກ່າວນັ້ນ ກຸ່ມເນໂຕ້ກ່າວວ່າທ່ານ ປາແນັດຕາບໍ່ໄດ້ຕົກຢູ່ໃນສະພາບອັນຕະ ລາຍໃດໆເລີຍ